CELEX: 32007D0240
Language: ro
Date: 2007-04-16 00:00:00
Title: 2007/240/CE: Decizia Comisiei din 16 aprilie 2007 de stabilire a noilor certificate veterinare de introducere a animalelor vii, a materialului seminal, a embrionilor, a ovulelor și a produselor de origine animală pe teritoriul Comunității, în conformitate cu Deciziile 79/542/CEE, 92/260/CEE, 93/195/CEE, 93/196/CEE, 93/197/CEE, 95/328/CE, 96/333/CE, 96/539/CE, 96/540/CE, 2000/572/CE, 2000/585/CE, 2000/666/CE, 2002/613/CE, 2003/56/CE, 2003/779/CE, 2003/804/CE, 2003/858/CE, 2003/863/CE, 2003/881/CE, 2004/407/CE, 2004/438/CE, 2004/595/CE, 2004/639/CE și 2006/168/CE [notificată cu numărul C(2007) 1622] (Text cu relevanță pentru SEE)

21.4.2007   
            
            
               RO
            
            
               Jurnalul Oficial al Uniunii Europene
            
            
               L 104/37
            
         
      DECIZIA COMISIEI
   
   din 16 aprilie 2007
   de stabilire a noilor certificate veterinare de introducere a animalelor vii, a materialului seminal, a embrionilor, a ovulelor și a produselor de origine animală pe teritoriul Comunității, în conformitate cu Deciziile 79/542/CEE, 92/260/CEE, 93/195/CEE, 93/196/CEE, 93/197/CEE, 95/328/CE, 96/333/CE, 96/539/CE, 96/540/CE, 2000/572/CE, 2000/585/CE, 2000/666/CE, 2002/613/CE, 2003/56/CE, 2003/779/CE, 2003/804/CE, 2003/858/CE, 2003/863/CE, 2003/881/CE, 2004/407/CE, 2004/438/CE, 2004/595/CE, 2004/639/CE și 2006/168/CE
   [notificată cu numărul C(2007) 1622]
   (Text cu relevanță pentru SEE)
   (2007/240/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în schimburile intracomunitare și la importul de material seminal de animale domestice din specia bovină (1), în special articolul 11 alineatul (2),
   având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (2), în special articolul 10 alineatul (2),
   având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee provenind din țări terțe (3), în special articolul 16 alineatul (2),
   având în vedere Directiva 90/429/CEE a Consiliului din 26 iunie 1990 de stabilire a cerințelor de sănătate animală care se aplică schimburilor intracomunitare și importurilor de material seminal de animale domestice din specia porcină (4), în special articolul 10 alineatul (2),
   având în vedere Directiva 91/67/CEE a Consiliului din 28 ianuarie 1991 privind condițiile de sănătate animală, care reglementează introducerea pe piață a animalelor și a produselor de acvacultură (5), în special articolul 21 alineatul (2),
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni, care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (6), în special articolul 17 alineatul (2) litera (b),
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (7), în special articolul 9 alineatul (4),
   având în vedere Regulamentul (CE) nr. 1774/2002 al Parlamentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman (8), în special articolul 29 alineatul (6) și articolul 32,
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (9), în special articolul 13 alineatul (1) litera (e),
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (10), în special articolul 14,
   întrucât:
   
               (1)
            
            
               În prezent, certificatele sanitar-veterinare și de sănătate impuse de legislația comunitară pentru introducerea de animale vii, material seminal, embrioni, ovule și produse de origine animală pe teritoriul Comunității sunt disponibile în conformitate cu mai multe modele grafice diferite, stabilite prin mai multe dispoziții fragmentare. În ciuda diferențelor de prezentare grafică, conținutul certificatelor este în mare parte identic în ceea ce privește informațiile ce trebuie furnizate. Utilizarea certificatelor de către autoritățile din țările terțe ar fi simplificată foarte mult prin uniformizarea modelelor existente.
            
         
               (2)
            
            
               Această uniformizare se dovedește a fi indispensabilă pentru prelucrarea informatică eficientă a certificatelor în cadrul sistemului instituit prin Decizia 2003/623/CE a Comisiei din 19 august 2003 privind dezvoltarea unui sistem informatic veterinar integrat numit TRACES (11).
            
         
               (3)
            
            
               Această uniformizare va facilita și accelera procedurile administrative de la frontieră, permițând un transfer automatizat al datelor din aceste certificate în documentele sanitar-veterinare de intrare comune impuse de Regulamentul (CE) nr. 136/2004 al Comisiei din 22 ianuarie 2004 de stabilire a procedurilor controalelor sanitar-veterinare la punctele de control la frontieră ale Comunității la importul de produse provenind din țări terțe (12) și Regulamentul (CE) nr. 282/2004 al Comisiei din 18 februarie 2004 de întocmire a unui document pentru declararea și controlul sanitar-veterinar al animalelor provenite din țări terțe și introduse în Comunitate (13).
            
         
               (4)
            
            
               Măsurile prevăzute în prezenta decizie sunt în conformitate cu opinia Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   1.   Diferitele certificate sanitar-veterinare sau de sănătate solicitate pentru introducerea de animale vii, material seminal, embrioni, ovule și produse de origine animală pe teritoriul Comunității, precum și certificatele pentru tranzitul prin Comunitate al produselor de origine animală se bazează pe modelele unice de certificat sanitar-veterinar incluse în anexa I.
   2.   Partea I a modelelor menționate în primul alineat, referitoare la informațiile privind lotul expediat, înlocuiește părțile corespunzătoare ale modelelor de certificate stabilite prin dispozițiile comunitare menționate în anexa II.
   3.   În partea II a modelelor unice menționate în alineatul (1), referitoare la certificarea de către autoritatea competentă, sunt reluate certificatele de sănătate publică, certificatele de sănătate, certificatele de sănătate animală, certificatele sau declarațiile de bunăstare a animalelor, certificatele, informațiile sau datele sanitare, certificatele sau normele privind transportul animalelor, cerințele speciale și condițiile specifice de sănătate animală, așa cum sunt acestea menționate în certificate, prevăzute prin dispozițiile comunitare menționate în anexa II.
   Articolul 2
   Certificatele sanitar-veterinare sau de sănătate întocmite în conformitate cu modelele stabilite prin dispozițiile comunitare incluse în anexa II pot fi utilizate de țările terțe, cu excepția cazului în care acestea sunt modificate ulterior.
   Articolul 3
   Prezenta decizie se adresează statelor membre.
   
      Adoptată la Bruxelles, 16 aprilie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 194, 22.7.1988, p. 10. Directivă, astfel cum a fost modificată ultima dată prin Decizia 2006/16/CE a Comisiei (JO L 11, 17.1.2006, p. 21).
   
      (2)  JO L 302, 19.10.1989, p. 1. Directivă, astfel cum a fost modificată ultima dată prin Decizia 2006/60/CE a Comisiei (JO L 31, 3.2.2006, p. 24).
   
      (3)  JO L 224, 18.8.1990, p. 42. Directivă, astfel cum a fost modificată ultima dată prin Directiva 2006/104/CE a Consiliului (JO L 363, 20.12.2006, p. 352).
   
      (4)  JO L 224, 18.8.1990, p. 62. Directivă, astfel cum a fost modificată ultima dată prin Regulamentul (CE) nr. 806/2003 (JO L 122, 16.5.2003, p. 1).
   
      (5)  JO L 46, 19.2.1991, p. 1. Directivă, astfel cum a fost modificată ultima dată prin Regulamentul (CE) nr. 806/2003.
   
      (6)  JO L 268, 14.9.1992, p. 54. Directivă, astfel cum a fost modificată ultima dată prin Directiva 2004/68/CE (JO L 139, 30.4.2004, p. 319).
   
      (7)  JO L 18, 23.1.2003, p. 11.
   
      (8)  JO L 273, 10.10.2002, p. 1. Regulament, astfel cum a fost modificat ultima dată prin Regulamentul (CE) nr. 2007/2006 al Comisiei (JO L 379, 28.12.2006, p. 98).
   
      (9)  JO L 139, 30.4.2004 p. 320.
   
      (10)  JO L 139, 30.4.2004 p. 206. Regulament, astfel cum a fost modificat ultima dată prin Regulamentul (CE) nr. 1791/2006 al Consiliului (JO L 363, 20.12.2006, p. 1).
   
      (11)  JO L 216, 28.8.2003, p. 58.
   
      (12)  JO L 21, 28.1.2004, p. 11.
   
      (13)  JO L 49, 19.2.2004, p. 11. Regulament, astfel cum a fost modificat prin Regulamentul (CE) nr. 585/2004 (JO L 91, 30.3.2004, p. 17).
   
      ANEXA I
      Partea I:   model pentru animale
      
         
      Partea I:   model pentru produse
      
         
      Partea I:   model pentru produse în tranzit/depozitate
      
         
      Partea I:   model pentru materialul seminal, embrioni, ovule
      
         
      Partea II
      
         
      NOTE EXPLICATIVE PRIVIND CERTIFICATUL VETERINAR DE INTRODUCERE A ANIMALELOR VII, A MATERIALULUI SEMINAL, A EMBRIONILOR, A OVULELOR ȘI A PRODUSELOR DE ORIGINE ANIMALĂ ÎN COMUNITATEA EUROPEANĂ
      
         Generalități: documentul se va completa cu majuscule. Pentru a confirma o opțiune, bifați rubrica sau marcați cu semnul X.
      Acolo unde sunt menționate, codurile ISO se referă la codul de țară din două litere, în conformitate cu standardul internațional ISO 3166 alpha-2.
      Partea I –   Informații privind lotul expediat
      
         Țara: se va indica numele țării terțe care emite certificatul.
      Rubrica I.1.
      Expeditor: se vor indica numele și adresa (strada, orașul și regiunea/provincia/statul, după caz) ale persoanei fizice sau juridice care expediază lotul. Se recomandă menționarea numerelor de telefon, fax sau a adresei de poștă electronică.
      Rubrica I.2.
      Numărul de referință al certificatului este un număr pe care autoritatea competentă din țara terță trebuie să îl dea în conformitate cu propria clasificare.
      Rubrica I.2.a.
      Rezervat pentru notificarea TRACES. Numărul TRACES al certificatului este un număr de referință unic dat de sistemul TRACES.
      Rubrica I.3.
      Autoritatea centrală competentă: numele autorității centrale a țării de expediere competente în materie de certificare.
      Rubrica I.4.
      Autoritatea locală competentă: dacă este cazul, numele autorității locale responsabile din locul de origine sau locul de expediere din țară, competentă în materie de certificare.
      Rubrica I.5.
      Destinatar: se vor indica numele și adresa (stradă, oraș și cod poștal) ale persoanei fizice sau juridice căreia îi este destinat lotul în statul membru de destinație.
      În cazul tranzitului de produse prin UE, această informație nu este obligatorie.
      Rubrica I.6
      Persoană interesată la preluarea lotului în cadrul UE:
      
                  1
               
               
                  :
               
               
                  în cazul tranzitului de produse prin UE: se vor indica numele și adresa acesteia (stradă, oraș și cod poștal). Se recomandă menționarea numerelor de telefon, fax sau a adresei de poștă electronică. Această persoană preia lotul la prezentarea sa la punctul de control la frontieră și face declarațiile necesare la autoritățile competente în numele importatorului;
               
            
                  2
               
               
                  :
               
               
                  în cazul importului de produse de origine animală sau de material seminal, embrioni, ovule în UE: rezervat pentru notificarea TRACES. Se vor indica numele și adresa acesteia (stradă, oraș și cod poștal). Se recomandă menționarea numerelor de telefon, fax sau a adresei de poștă electronică.
               
            Această informație va putea fi modificată până la întocmirea unui document veterinar comun de intrare.
      Rubrica I.7.
      Țara de origine: se va indica numele țării terțe în care produsele finite au fost realizate, fabricate sau ambalate sau în care animalele s-au aflat pe durata perioadei legale necesare.
      Rubrica I.8.
      Regiunea de origine: dacă este cazul: nu se referă decât la speciile sau produsele care intră sub incidența unor măsuri de regionalizare sau a implementării unor zone agreate în conformitate cu o decizie a Comunității Europene. Regiunile sau zonele agreate trebuie indicate așa cum sunt descrise în Jurnalul Oficial al Uniunii Europene.
      Cod: așa cum este indicat în reglementarea aferentă.
      Rubrica I.9.
      Țara de destinație: se va indica numele statului membru căruia îi sunt destinate animalele sau produsele.
      În cazul unor produse în tranzit, se va indica numele țării terțe de destinație.
      Rubrica I.10.
      Regiunea de destinație: conform rubricii I.8.
      Rubrica I.11.
      Locul de origine: locul din care provin animalele sau produsele.
      Pentru animale: o exploatație agricolă sau orice altă întreprindere agricolă, industrială sau comercială controlată în mod oficial, inclusiv grădinile zoologice, parcurile de distracții, rezervațiile naturale și rezervațiile de vânătoare, în care sunt ținute animale sau sunt crescute în mod obișnuit.
      Pentru material seminal, embrioni sau ovule: centre de colectare sau de stocare a materialului seminal, cât și echipe de recoltare sau de producere a embrionilor și a ovulelor.
      Pentru produse și produse secundare de origine animală, orice unitate din cadrul unei întreprinderi din sectorul alimentar sau din sectorul de nutriție pentru animale. Nu se va marca decât unitatea de expediere a produselor sau a produselor secundare, menționând numele țării de expediere, dacă aceasta este diferită de țara de origine.
      Menționați numele, adresa (strada, orașul și regiunea/provincia/statul dacă este cazul) și numărul de autorizare sau de înregistrare a acestor structuri, dacă acest lucru este cerut de reglementări.
      Rubrica I.12.
      Locul de destinație: în caz de depozitare a produselor aflate în tranzit: indicați numele, adresa (strada, orașul și codul poștal) și numărul de autorizare sau de înregistrare al depozitului din zona liberă, al antrepozitului liber, al depozitului vamal sau al furnizorului de transport naval.
      Locul de destinație: în caz de import în UE: rezervat pentru notificarea TRACES. Locul unde sunt duse animalele sau produsele pentru a fi descărcate definitiv. Menționați numele, adresa (strada, orașul și codul poștal), numărul de autorizare sau de înregistrare a structurilor din locul de destinație, dacă este cazul. Se recomandă menționarea numerelor de telefon, fax sau a adresei de poștă electronică.
      Rubrica I.13.
      Locul de încărcare: pentru animale: menționați locul unde sunt încărcate animalele și, în special, în caz de strângere prealabilă, coordonatele centrului de strângere: centrele oficiale de strângere a animalelor înainte de expediere. Acestea trebuie să fie autorizate de o autoritate oficială și trebuie să fie ținute sub controlul acesteia.
      Pentru produse, material seminal și embrioni, precizați locul de încărcare sau portul de îmbarcare.
      Rubrica I.14.
      Data și ora plecării:
      Pentru animale: indicați data și ora stabilite pentru plecarea animalelor.
      Pentru produse, material seminal, embrioni sau ovule: indicați data plecării.
      Rubrica I.15.
      Mijloace de transport: menționați toate detaliile referitoare la mijloacele de transport.
      Modalitatea de transport (aerian, maritim, feroviar, rutier, altele).
      Identificarea mijlocului de transport: pe cale aeriană, numărul de zbor, pe cale maritimă, numele navei, pe cale feroviară, numărul trenului și al vagonului și pe cale rutieră, numărul de înmatriculare al vehiculului rutier și numărul remorcii, dacă este cazul. Altele: mijloace de transport nemenționate în Directiva 91/628/CEE pentru protecția animalelor în timpul transportului. În caz de modificare a mijlocului de transport după emiterea certificatului, expeditorul trebuie să informeze punctul de control la frontieră (PCF) de intrarea în UE.
      Referință documentară: opțional: menționați numărul scrisorii de transport aerian, numărul conosamentului maritim sau numărul comercial feroviar sau rutier.
      Rubrica I.16.
      PCF de intrare în UE: menționați numele și numărul PCF așa cum apar acestea în Jurnalul Oficial al Uniunii Europene. Această informație va putea fi modificată până la întocmirea unui document veterinar comun de intrare.
      Rubrica I.17.
      Număr de permis CITES: se referă exclusiv la animalele și produsele menționate în convenția de la Washington privind speciile protejate.
      Rubrica I.18.
      Descrierea mărfurilor: se va face o descriere veterinară a mărfurilor sau se vor relua denumirile așa cum sunt acestea înregistrate în Sistemul Armonizat al Organizației Mondiale a Vămilor, reluat în Regulamentul modificat (CEE) nr. 2658/87. Această descriere vamală se completează, la nevoie, cu orice informație considerată necesară pentru încadrarea mărfurilor în categoriile veterinare specifice (specii, tratament…).
      Rubrica I.19.
      Codul mărfurilor (cod SH): Indicați codul care apare în Sistemul Armonizat al Organizației Mondiale a Vămilor, reluat de Regulamentul modificat (CEE) nr. 2658/87.
      Rubrica I.20.
      Cantitate: referitor la animale și la produsele de origine animală (material seminal, ovule, embrioni), menționați numărul total de capete sau paiete exprimate în unități.
      În ceea ce privește animalele acvatice și produsele corespunzătoare, menționați greutatea brută totală și greutatea netă totală în kg.
      Rubrica I.21.
      Temperatura produsului: se referă exclusiv la produsele de origine animală: bifați modul corespunzător al temperaturii de transport/depozitare a produselor.
      Rubrica I.22.
      Numărul ambalajelor: menționați numărul de cutii, cuști sau de boxe în care sunt transportate animalele, numărul recipientelor criogenice pentru materialul seminal, ovule și embrioni sau numărul de pachete pentru produse.
      Rubrica I.23.
      Numărul de sigilii și de containere: numărul de sigilii poate fi impus prin regulament. Dacă este cazul, menționați toate numerele de identificare ale sigiliilor și containerelor. Dacă nu există o cerință de reglementare în acest sens, această informație este opțională.
      Rubrica I.24.
      Tipul ambalajelor: se referă exclusiv la produse.
      Rubrica I.25.
      Mărfuri certificate pentru următoarele scopuri: menționați scopul importului de animale sau utilizarea prevăzută a produselor (doar opțiunile posibile vor apărea pe fiecare certificat specific).
      Creșterea animalelor: pentru animale de reproducție și de producție.
      Îngrășăminte: face referire exclusiv la ovine, caprine, bovine și porcine.
      Tăiere: animalele pentru abator.
      Carantină: se referă la Decizia 2000/666/CE pentru păsări, la Directiva 92/65/CEE pentru carnivore, pentru primate și pentru lilieci și la Directiva 2006/88/CE a Consiliului pentru animalele de acvacultură.
      Organism autorizat: organism, institut sau centru autorizat oficial în conformitate cu Directiva 92/65/CEE.
      Reproducere artificială: se referă exclusiv la materialul seminal, la ovule și la embrioni.
      Ecvidee înregistrate: în conformitate cu Directiva 90/426/CEE.
      Reconstituirea vânatului: se referă exclusiv la vânat pentru reconstituirea stocurilor și la pești pentru reconstituirea stocurilor de pescărie cu repopulare organizată.
      Animale de companie: animale de rasă înregistrate în anexa I din Regulamentul (CE) nr. 998/2003 și care fac obiectul tranzacțiilor comerciale.
      Circ/expoziție: se referă la circuri și la animalele de concurs, cât și la animalele pentru acvarii.
      Reparcare: se referă exclusiv la produsele de acvacultură.
      Consum uman: se referă exclusiv la produsele destinate consumului uman și pentru care se solicită un certificat sanitar, în conformitate cu reglementările în vigoare.
      Hrană pentru animale: se referă doar la produsele destinate nutriției animalelor care sunt vizate de Regulamentul (CE) nr. 1774/2002 al Parlamentului European și al Consiliului.
      Transformare: se referă doar la produsele sau la animalele care vor suporta anumite transformări înainte de punerea lor pe piață.
      Utilizare tehnică: produse improprii consumului uman și animalier, cum ar fi cele indicate în Regulamentul (CE) nr. 1774/2002 modificat al Parlamentului European și al Consiliului.
      Altele: în scopuri care nu sunt indicate în prezenta clasificare.
      Rubrica I.26.
      Tranzit prin UE spre o țară terță: se referă doar la tranzitul produselor de origine animală prin UE/SEE provenind dintr-o țară terță și având ca destinație o altă țară terță: menționați numele și codul ISO al țării terțe de destinație. (rubrică specifică pentru certificatele de tranzit și de depozitare, inclusiv de depozitare a mijloacelor de transport intermediare.)
      Rubrica I.27.
      Pentru import sau pentru acceptare temporară în UE (rubrică specifică pentru certificatele de import și de admitere):
      Import definitiv: această opțiune apare doar în cazul introducerii de specii de animale autorizate pentru readmitere sau pentru o admitere temporară (de exemplu, caii înregistrați).
      Readmitere: această opțiune apare doar în cazul introducerii de specii de animale autorizate pentru readmitere: [de exemplu, caii înregistrați pentru curse, pentru competiții și pentru manifestări culturale după export temporar (Decizia 93/195/CEE a Comisiei)].
      Admitere temporară: această opțiune nu apare decât în cadrul introducerii de specii de animale autorizate pentru admitere temporară (de exemplu, caii înregistrați pentru o perioadă maximă de nouăzeci zile).
      Rubrica I.28.
      Identificarea mărfurilor: menționați cerințele specifice speciilor de animale și naturii produselor. Informațiile necesare, menționate mai jos în mod exhaustiv, sunt determinate în fiecare certificat specific.
      Pentru animalele vii: specia (denumire științifică), rasa/categoria, metoda de identificare, numărul de identificare, vârsta, sexul, cantitatea, testul.
      Pentru material seminal, embrioni, ovule: specia (denumire științifică), rasa/categoria, marca de identificare, data colectării, numărul de autorizație a centrului/echipei, identificarea donatorului, cantitatea.
      Pentru produse: specia (denumire științifică), natura mărfii, tipul de tratament, număr de autorizație a unității (abator, atelier de tăiere/atelier de transformare, depozit frigorific), număr de lot, număr de ambalaje, greutate netă.
      Partea II –   Certificare
      Rubrica II.
      Informații sanitare: completați această rubrică conform reglementărilor corespunzătoare.
      Rubrica II.a.
      Nr. de referință: în conformitate cu rubrica I.2.
      Rubrica II.b.
      Nr. de referință TRACES: în conformitate cu rubrica I.2.a.
      Medic veterinar oficial: menționați numele acestuia, calificarea și titlul acestuia, precum și data semnării. În cazurile prevăzute de legislația aplicabilă, medicul veterinar inspector va putea fi substituit de un alt inspector oficial.
   
   
      ANEXA II
      Lista de referințe legislative pentru certificatele sanitar-veterinare
      
                   
               
               
                  Anexele I, II și III la Decizia 79/542/CEE a Consiliului din 21 decembrie 1976 de întocmire a listei cuprinzând țările terțe sau părți ale țărilor terțe și de definire a condițiilor de sănătate a animalelor, a condițiilor sanitare și certificarea sanitar-veterinară necesare importului în Comunitate al anumitor animale vii și a cărnii proaspete provenite de la acestea (1),
               
            
                   
               
               
                  anexa II la Decizia 92/260/CEE a Comisiei din 10 aprilie 1992 privind măsurile sanitare și certificarea veterinară necesare în admiterea temporară a cailor înregistrați (2),
               
            
                   
               
               
                  anexele II, IV-IX la Decizia 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale, după exportul temporar (3),
               
            
                   
               
               
                  anexele I și II la Decizia 93/196/CEE a Comisiei din 5 februarie 1993 privind condițiile de sănătate animală și certificare sanitară pentru importurile de ecvidee destinate sacrificării (4),
               
            
                   
               
               
                  anexa II la Decizia 93/197/CEE a Comisiei din 5 februarie 1993 privind condițiile de sănătate animală și certificarea veterinară la importul de ecvidee înregistrate și ecvidee de reproducție și producție (5),
               
            
                   
               
               
                  anexa la Decizia 95/328/CE a Comisiei din 25 iulie 1995 de stabilire a certificării sanitare pentru produsele pescărești provenite din țări terțe care nu sunt deocamdată reglementate de o decizie specifică (6),
               
            
                   
               
               
                  anexele I și II la Decizia 96/333/CE a Comisiei din 3 mai 1996 de stabilire a certificării sanitare a moluștelor bivalve, a echinodermelor, a tunicatelor și a gasteropodelor marine vii provenind din țări terțe care fac obiectul unei decizii speciale (7),
               
            
                   
               
               
                  anexa la Decizia 96/539/CE a Comisiei din 4 septembrie 1996 de stabilire a cerințelor de sănătate și certificare veterinară necesare pentru importurile de material seminal de animale din specia ecvină (8),
               
            
                   
               
               
                  anexa la Decizia 96/540/CE a Comisiei din 4 septembrie 1996 privind cerințele de sănătate animală și certificarea veterinară necesare pentru importurile de ovule și embrioni din specia ecvină (9) în Comunitatea Europeană,
               
            
                   
               
               
                  anexele II și III la Decizia 2000/572/CE a Comisiei din 8 septembrie 2000 de stabilire a condițiilor de sănătate animală și publică și de certificare veterinară necesare la importul în Comunitate de preparate pe bază de carne provenită din țări terțe (10),
               
            
                   
               
               
                  anexa III la Decizia 2000/585/CE a Comisiei din 7 septembrie 2000 de stabilire a listei de țări terțe din care statele membre autorizează importul de carne de iepure și carne de anumite tipuri de vânat de crescătorie și vânat sălbatic și de definire a condițiilor de sănătate animală, a condițiilor sanitare și a certificării veterinare necesare pentru acest tip de importuri (11),
               
            
                   
               
               
                  anexa A la Decizia 2000/666/CE a Comisiei din 16 octombrie 2000 de stabilire a cerințelor de sănătate animală și certificare sanitar-veterinară necesare pentru importul de păsări, altele decât păsările de curte, precum și a condițiilor de carantină (12),
               
            
                   
               
               
                  anexele III și IV la Decizia 2002/613/CE a Comisiei din 19 iulie 2002 de stabilire a condițiilor de import a materialului seminal de animale domestice din specia porcină (13),
               
            
                   
               
               
                  anexele II-V la Decizia 2003/56/CE a Comisiei din 24 ianuarie 2003 privind certificatele sanitare pentru importul animalelor vii și al produselor de origine animală provenind din Noua Zeelandă (14),
               
            
                   
               
               
                  anexele IA și IB la Decizia 2003/779/CE a Comisiei din 31 octombrie 2003 de stabilire a condițiilor de sănătate animală și certificare veterinară necesare la importul de intestine de animale provenind din țări terțe (15),
               
            
                   
               
               
                  anexa II la Decizia 2003/804/CE a Comisiei din 14 noiembrie 2003 de stabilire a condițiilor de sănătate animală și a cerințelor de certificare pentru importul de moluște, de ouă și gameți de moluște în vederea creșterii, îngrășării, relocării sau consumului uman (16),
               
            
                   
               
               
                  anexele II, IV și V la Decizia 2003/858/CE a Comisiei din 21 noiembrie 2003 de stabilire a condițiilor de sănătate animală și a cerințelor de certificare care se aplică importului de pești de acvacultură vii, de icre și gameți ai acestora destinați creșterii, precum și de pești vii de acvacultură și de produse derivate destinate consumului uman (17),
               
            
                   
               
               
                  anexele A și B la Decizia 2003/863/CE a Comisiei din 2 decembrie 2003 privind certificatele sanitar-veterinare pentru importul de produse animale din Statele Unite ale Americii (18),
               
            
                   
               
               
                  anexele I și II la Decizia 2003/881/CE a Comisiei din 11 decembrie 2003 privind condițiile de sănătate animală și de certificare pentru importurile de albine (Apis mellifera și Bombus spp.) provenite din unele țări terțe și de abrogare a Deciziei 2000/462/CE a Comisiei (19),
               
            
                   
               
               
                  anexa III la Decizia 2004/407/CE a Comisiei din 26 aprilie 2004 privind unele măsuri sanitare și de certificare tranzitorii, în conformitate cu Regulamentul (CE) nr. 1774/2002 al Parlamentului European și al Consiliului privind importul de gelatină fotografică provenind din unele țări terțe (20),
               
            
                   
               
               
                  anexa II la Decizia 2004/438/CE a Comisiei din 29 aprilie 2004 de stabilire a condițiilor de sănătate animală și de sănătate publică și a certificării veterinare necesare pentru introducerea în Comunitate a laptelui tratat termic, a produselor lactate și a laptelui crud destinate consumului uman (21).
               
            
                   
               
               
                  anexa la Decizia 2004/595/CE a Comisiei din 29 iulie 2004 de stabilire a unui model de certificat sanitar pentru importul în scopuri comerciale de câini, pisici și dihori în Comunitate (22),
               
            
                   
               
               
                  anexa II la Decizia 2004/639/CE a Comisiei din 6 septembrie 2004 privind stabilirea condițiilor de efectuare a importului de material seminal de animale domestice din specia bovină (23),
               
            
                   
               
               
                  anexele II-V la Decizia 2006/168/CE a Comisiei din 4 ianuarie 2006 de stabilire a condițiilor de sănătate animală și a certificării sanitar-veterinare privind importul în Comunitate de embrioni de animale din specia bovină și de abrogare a Deciziei 2005/217/CE (24).
               
            
         (1)  JO L 146, 14.6.1979, p. 15. Decizie, astfel cum a fost modificată ultima dată prin Regulamentul (CE) nr. 1791/2006.
      
         (2)  JO L 130, 15.5.1992, p. 67. Decizie, astfel cum a fost modificată ultima dată prin Regulamentul (CE) nr. 1792/2006 (JO L 362, 20.12.2006, p. 1).
      
         (3)  JO L 86, 6.4.1993, p. 1. Decizie, astfel cum a fost modificată ultima dată prin Regulamentul (CE) nr. 1792/2006.
      
         (4)  JO L 86, 6.4.1993, p. 7. Decizie, astfel cum a fost modificată ultima dată prin Regulamentul (CE) nr. 1792/2006.
      
         (5)  JO L 86, 6.4.1993, p. 16. Decizie, astfel cum a fost modificată ultima dată prin Regulamentul (CE) nr. 1792/2006.
      
         (6)  JO L 191, 12.8.1995, p. 32. Decizie, astfel cum a fost modificată ultima dată prin Decizia 2004/109/CE (JO L 32, 5.2.2004, p. 17).
      
         (7)  JO L 127, 25.5.1996, p. 33. Decizie, astfel cum a fost modificată ultima dată prin Decizia 2004/119/CE (JO L 36, 7.2.2004, p. 56).
      
         (8)  JO L 230, 11.9.1996, p. 23. Decizie, astfel cum a fost modificată ultima dată prin Decizia 2000/284/CE (JO L 94, 14.4.2000, p. 35).
      
         (9)  JO L 230, 11.9.1996, p. 28. Decizie, astfel cum a fost modificată ultima dată prin Decizia 2000/284/CE.
      
         (10)  JO L 240, 23.9.2000, p. 19. Decizie, astfel cum a fost modificată ultima dată prin Decizia 2004/437/CE (JO L 154, 30.4.2004, p. 65).
      
         (11)  JO L 251, 6.10.2000, p. 1. Decizie, astfel cum a fost modificată ultima dată prin Regulamentul (CE) nr. 1792/2006.
      
         (12)  JO L 278, 31.10.2000, p. 26. Decizie, astfel cum a fost modificată ultima dată prin Decizia 2002/279/CE (JO L 99, 16.4.2002, p. 17).
      
         (13)  JO L 196, 25.7.2002, p. 45. Decizie, astfel cum a fost modificată ultima dată prin Decizia 2007/14/CE (JO L 7, 12.1.2007, p. 28).
      
         (14)  JO L 22, 25.1.2003, p. 38. Decizie, astfel cum a fost modificată ultima dată prin Decizia 2006/855/CE (JO L 338, 5.12.2006, p. 45).
      
         (15)  JO L 285, 1.11.2003, p. 38. Decizie, astfel cum a fost modificată ultima dată prin Decizia 2004/414/CE (JO L 151, 30.4.2004, p. 65).
      
         (16)  JO L 302, 20.11.2003, p. 22. Decizie, astfel cum a fost modificată ultima dată prin Decizia 2007/158/CE (JO L 68, 8.3.2007, p. 10).
      
         (17)  JO L 324, 11.12.2003, p. 37. Decizie, astfel cum a fost modificată ultima dată prin Decizia 2007/158/CE (JO L 68, 8.3.2007, p. 10).
      
         (18)  JO L 325, 12.12.2003, p. 46.
      
         (19)  JO L 328, 17.12.2003, p. 26. Decizie, astfel cum a fost modificată prin Decizia 2005/60/CE (JO L 25, 28.1.2005, p. 64).
      
         (20)  JO L 151, 30.4.2004, p. 11. Decizie, astfel cum a fost modificată prin Decizia 2006/311/CE (JO L 115, 28.4.2006, p. 40).
      
         (21)  JO L 154, 30.4.2004, p. 73. Decizie, astfel cum a fost modificată ultima dată prin Regulamentul (CE) nr. 1792/2006.
      
         (22)  JO L 266, 13.8.2004, p. 11.
      
         (23)  JO L 292, 15.9.2004, p. 21. Decizie, astfel cum a fost modificată ultima dată prin Regulamentul (CE) nr. 1792/2006.
      
         (24)  JO L 57, 28.2.2006, p. 19. Decizie, astfel cum a fost modificată prin Regulamentul (CE) nr. 1792/2006.